Στέλιος Παπακοσμάς

Ο Στέλιος Παπακοσμάς είναι Έλληνας πρώην διεθνής πετοσφαιριστής, ο οποίος γεννήθηκε στην Καβάλα στις 30 Απριλίου 1969 και αγωνίστηκε ως ακραίος στην ομάδα του Άρη, του ΠΑΟΚ και του Παναθηναϊκού.

 Καριέρα 
Ο Παπακοσμάς γεννήθηκε το 1969 στην Καβάλα. Ξεκίνησε να αγωνίζεται στον Αστέρα Καβάλας σε ηλικία δεκαπέντε ετών και μεταγράφηκε στον Άρη Θεσσαλονίκης το 1988. Στην πρώτη του χρονιά με τον σύλλογο της Θεσσαλονίκης, κατέλαβε την τέταρτη θέση στο ελληνικό πρωτάθλημα και συμμετείχε στον τελικό του κυπέλλου, όπου ο Άρης ηττήθηκε από τον Ολυμπιακό με 3-0 στο κλειστό της Νέας Σμύρνης.

Η ομάδα του Άρη συνέχισε την ανοδική της πορεία, συμμετέχοντας σε άλλους τρεις τελικούς, μέχρι το 1998, χωρίς όμως να κατακτήσει κάποιον τίτλο. Παρ' όλα αυτά, το 1993 συμμετείχε στο φάιναλ-φορ του Κυπέλλου Κυπελλούχων Ευρώπης στη Βερόνα και δύο χρόνια αργότερα στη Γενεύη, εδραιώνοντας τον σύλλογο σε διεθνές επίπεδο.Αφιερώματα - Η ιστορία της πετοσφαίρισης (βόλεϊ)

Ο Άρης κατέλαβε τη δεύτερη θέση του ελληνικού πρωταθλήματος το 1994, ενώ το 1996 έχασε στον τελευταίο τελικό των πλέι-οφ από τον Παναθηναϊκό. Ο Παπακοσμάς κατέκτησε το μοναδικό πρωτάθλημα της καριέρας του το 1997, όταν ο Άρης με προπονητή τον Κώστα Χαριτωνίδη κατέβαλε την αντίσταση της Ορεστιάδας στην τελική φάση.Όταν ο Άρης έσπασε το κατεστημένο των Αθηνών!

Το 1998, η ομάδα της Θεσσαλονίκης κατέλαβε την τρίτη θέση και κέρδισε το σούπερ καπ Ελλάδος, ενώ το 1999 παρέμεινε εκτός τελικής τετράδας για πρώτη φορά μετά το 1982.

Ο Παπακοσμάς μεταγράφηκε στον Παναθηναϊκό, ο οποίος κατέλαβε την έβδομη θέση το 2000 και την τρίτη το 2001.

Ακολούθησε η διετής θητεία του στον ΠΑΟΚ, με τον οποίο κατέλαβε την πέμπτη θέση το 2002 και το 2003.

Αποφασίζοντας να κλείσει την καριέρα του, αποφάσισε να επιστρέψει στον σύλλογο με τον οποίο αναδείχθηκε, τον Άρη. Παρ' όλα αυτά, ο σύλλογος βρισκόταν σε μια από τις χειρότερες περιόδους της ιστορίας του και κατετάγη ενδέκατος, με αποτέλεσμα να υποβιβασθεί στην Α2 Εθνική κατηγορία.

Στη συνέχεια, ανέλαβε καθήκοντα βοηθού προπονητή στον Άρη,Πρεμιέρα στον φιλέ! - SentraGoal όπου στη συνέχεια διετέλεσε ως διευθυντής για τη σεζόν 2008-09.SentraGoal

Από το 2011 και έπειτα, ο Παπακοσμάς εκτελεί χρέη διαιτητή στο ελληνικό πρωτάθλημα.volleynews.gr - Στέλιος ο δίκαιος! (VIDEO)

 Διεθνείς συμμετοχές 
Ο Στέλιος Παπακοσμάς πραγματοποίησε 20 συμμετοχές με την εθνική ομάδα πετοσφαίρισης της Ελλάδας.

 Τίτλοι 
 1 Πρωταθλήματα Ελλάδας: 1997
 1 Σούπερ καπ Ελλάδας: 1998

Παραπομπές

 Πηγές 
 ΠΑΠΑΚΟΣΜΑΣ ΣΤΕΛΙΟΣ - Greekvolley.com 
 Πρεμιέρα στον φιλέ! - SentraGoal
 volleynews.gr - Στέλιος ο δίκαιος! (VIDEO)

Κατηγορία:Πετοσφαιριστές της εθνικής Ελλάδος
Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές Άρη
Κατηγορία:Πετοσφαιριστές ΠΑΟ
Κατηγορία:Πετοσφαιριστές ΠΑΟΚ